31994D0085
L 044/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 февруари 1994 година
относно изготвянето на списък с трети страни, от които държавите-членки разрешават вноса на прясно месо от домашни птици
(94/85/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо (1), изменена с Директива 92/116/ЕИО (2), и по-специално член 9 от нея,
като има предвид, че е било поискано от страните, включени в приложението към настоящото решение, които традиционно снабдяват държавите-членки, да докажат, посредством осигуряването на писмени гаранции, подкрепени със съответната подходяща документация или в резултат на проверки на място, че те отговарят на изискванията на Общността;
като има предвид, че тези гаранции трябва да бъдат проучени от Постоянния ветеринарен комитет;
като има предвид, че настоящият списък се прилага без да влиза в противоречие с разпоредбите на Решение 93/342/ЕИО на Комисията (3), което определи критериите за класифициране на третите страни по отношение на инфлуенцата по птиците и Нюкясълската болест;
като има предвид, че може също така в определени случаи да се уточнят частите от територията на страните, от които вносът ще бъде разрешен;
като има предвид, че този списък може да бъде изменян по всяко време, като се взема предвид нова информация или нови положения; като има предвид, че включването на която и да е страна в списъка се преразглежда по всяко време, когато допълнителна информация, в частност получена в резултат от проверките на място, посочва, че условията във въпросната трета страна може да са се променили или че получената преди това информация е била непълна, неточна или невярна;
като се има предвид, че въпреки факта, че списъкът на третите страни представлява основата на разпоредбите на Общността, които се прилагат при вноса от трети страни, определени в Директива 91/494/ЕИО, други мерки, по-специално отнасящи се до специфичните ветеринарно-санитарни условия, изискванията за общественото здраве, плановете за проучване на остатъчните вещества и сертифицирането следва да бъдат взети под внимание, за да се достигне пълна хармонизация на условията за внос на прясно птиче месо;
като има предвид, че в очакване на приемането от Комисията на ветеринарно-санитарното сертифициране, при вноса на прясно птиче месо от страни, посочени в настоящия списък, държавите-членки могат да продължат да прилагат при вноса своите ветеринарно-санитарни изисквания, които са в сила от 1 януари 1994 г.;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Държавите-членки разрешават вноса на прясно птиче месо в съответствие със списъка в настоящото приложение.
Член 2
Настоящото решение се прилага от 1 юли 1994 г.
Член 3
Адресати на настоящото решение са държавите-членки.
Съставено в Брюксел на 16 февруари 1994 година.